CELEX: 62010CA0371
Language: fi
Date: 2011-11-29 00:00:00
Title: Asia C-371/10: Unionin tuomioistuimen tuomio (suuri jaosto) 29.11.2011 (Gerechtshof te Amsterdamin (Alankomaat) esittämä ennakkoratkaisupyyntö) — National Grid Indus BV v. Inspecteur van de Belastingdienst Rijnmond/kantoor Rotterdam (Yhtiön tosiasiallisen johdon siirtäminen muuhun jäsenvaltioon kuin yhtiön perustamisjäsenvaltioon — Sijoittautumisvapaus — SEUT 49 artikla — Kotipaikkansa jäsenvaltiosta toiseen siirtävän yhtiön varojen piilevien arvonnousujen verotus — Veron määrän määrittäminen kotipaikan siirtohetkellä — Veron välitön kantaminen — Oikeasuhteisuus)

4.2.2012   
            
            
               FI
            
            
               Euroopan unionin virallinen lehti
            
            
               C 32/9
            
         Unionin tuomioistuimen tuomio (suuri jaosto) 29.11.2011 (Gerechtshof te Amsterdamin (Alankomaat) esittämä ennakkoratkaisupyyntö) — National Grid Indus BV v. Inspecteur van de Belastingdienst Rijnmond/kantoor Rotterdam
   (Asia C-371/10) (1)
   
   (Yhtiön tosiasiallisen johdon siirtäminen muuhun jäsenvaltioon kuin yhtiön perustamisjäsenvaltioon - Sijoittautumisvapaus - SEUT 49 artikla - Kotipaikkansa jäsenvaltiosta toiseen siirtävän yhtiön varojen piilevien arvonnousujen verotus - Veron määrän määrittäminen kotipaikan siirtohetkellä - Veron välitön kantaminen - Oikeasuhteisuus)
   2012/C 32/14
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Gerechtshof te Amsterdam
   
      Pääasian asianosaiset
   
   
      Kantaja: National Grid Indus BV
   
      Vastaaja: Inspecteur van de Belastingdienst Rijnmond/kantoor Rotterdam
   
      Oikeudenkäynnin kohde
   
   Ennakkoratkaisupyyntö — Gerechtshof te Amsterdam — EY 43 artiklan (nykyinen SEUT 49 artikla) tulkinta — Kansalliset verosäännökset, joissa säädetään sellaisten yhtiöiden välittömästä maastapoistumisverotuksesta, jotka siirtävät kotipaikkansa tai varansa toiseen jäsenvaltioon
   
      Tuomiolauselma
   
   
               1)
            
            
               Jäsenvaltion oikeuden mukaan perustettu yhtiö, joka siirtää tosiasiallisen johtonsa toiseen jäsenvaltioon ilman, että kyseinen siirto vaikuttaa sen asemaan ensiksi mainitun jäsenvaltion oikeuden soveltamisalaan kuuluvana yhtiönä, voi vedota SEUT 49 artiklaan kyseenalaistaakseen sen veron lainmukaisuuden, jonka ensiksi mainittu jäsenvaltio on määrännyt yhtiölle tosiasiallisen johdon siirron yhteydessä.
            
         
               2)
            
            
               SEUT 49 artiklaa on tulkittava siten, että
               
                           —
                        
                        
                           se ei ole esteenä sellaiselle jäsenvaltion lainsäädännölle, jonka mukaan yhtiön omaisuuserien piileviin arvonnousuihin kohdistuvan veron määrä vahvistetaan lopullisesti — ottamatta huomioon mahdollisesti myöhemmin realisoituvia arvonalentumisia tai arvonnousuja — silloin, kun yhtiö lakkaa saamasta veronalaisia voittoja kyseisessä jäsenvaltiossa siksi, että se on siirtänyt tosiasiallisen johtonsa toiseen jäsenvaltioon. Tältä osin on merkityksetöntä, että verotetut piilevät arvonnousut liittyvät valuuttakurssivoittoihin, jotka eivät ilmene vastaanottavassa jäsenvaltiossa, kun otetaan huomioon siellä voimassa oleva verojärjestelmä;
                        
                     
                           —
                        
                        
                           se on esteenä jäsenvaltion lainsäädännölle, jossa säädetään tosiasiallisen johtonsa toiseen jäsenvaltioon siirtävän yhtiön omaisuuserien piileviin arvonnousuihin kohdistuvan veron välittömästä kantamisesta kyseisen siirron hetkellä.
                        
                     
         
      (1)  EUVL C 328, 4.12.2010.